ועדת החוקה, חוק ומשפט, כנסת 24, פרוטוקול מספר 126, 2021-11-30 12:45

גלעד קריב: שלום, צהרים טובים, חג שמח לכולם.

גלעד קריב: אנחנו נמצאים בדיון בתקנות סמכויות מיוחדות להתמודדות עם נגיף הקורונה החדש (הוראת שעה) (תו ירוק לעובדים) (תיקון מס' 4), התשפ"ב-2021.

גלעד קריב: אדוני היועץ המשפטי, אני מבין שכרגע אנחנו מתבקשים להאריך בשבועיים את תוקף התו הירוק.

אלעזר שטרן: נכון.

גלעד קריב: אני אומר לחבריי שנמצאים כאן, חבר הכנסת בגין וחברת הכנסת בזק, שלאור ההתפתחות סביב הווריאנט החדש ושינוי המגמה בעניין התו הירוק – קיווינו באחד בדצמבר להיות עם הקלות – אני לפחות אמליץ לאשר את העניין, אבל מיד נשמע גם את אילנה כמתחייב; אבל אנחנו כן מבקשים לשמוע ממשרד האוצר, לפחות אני, תיכף נשמע את חבריי, האם לאור ההתמשכות של השימוש בכלי הזה לא צריך לבצע שני שינויים: האחד, לעבור למתן אפשרות לכלל העובדים הרלוונטיים לבצע בדיקת PCR ולא בדיקת אנטיגן, ואז לחסוך בדיקה שבועית?

גלעד קריב: השני, שאלת עלות הבדיקות.

גלעד קריב: כאן אני אומר שאני אבקש לקבל נתונים מספריים, עד כמה שיש בידכם, על כמה עובדים אנחנו מדברים.

גלעד קריב: היה מספיק זמן בידכם לבצע את זה, אם באיסוף נתונים, אם בסקר.

גלעד קריב: אני רק אומר את הדבר הבא, אם מקבלים את העיקרון של האוטונומיה של האדם על גופו בעניין החיסונים – אני חד-משמעית קורא פה כל דיון וקורא גם עכשיו לכל הציבור להתחסן וגם יוצא חוצץ נגד אלה שהפכו את הרשתות החברתיות לזירה של הפצת בדותות וקונספירציות למיניהן, שזה שונה מוויכוח מדעי, רפואי בין מומחים שהוא לגיטימי, ואני כמובן חד-משמעית בעד מהלך החיסונים.

גלעד קריב: אבל במדינת ישראל, להבדיל מאוסטריה למשל, התפיסה היא שלא רק שלא כופים חיסונים, גם לא מייצרים, איך הייתי אומר?

גלעד קריב: מהלכים ממשלתיים, שמייצרים לחץ לא מתון, למשל בישראל התו הירוק כולל אפשרות של בדיקות, בשעה שבמדינות אחרות, התו הירוק לא כולל בדיקות.

גלעד קריב: ככל שהסיפור הזה מתמשך, המחשבה שעומדת זכות לאדם לא להתחסן, אבל מצמידים לזכות הזו תו מחיר כלכלי בהקשר של העבודה שלו, פה כבר ממד הזמן מתחיל להשפיע, מתחיל להשפיע, ולא דינה של הצגה או כניסה למסעדה כדינו של מקום העבודה.

גלעד קריב: אם היה מדובר על עניין של כמה שבועות, בסדר.

גלעד קריב: אבל ממד הזמן משחק פה תפקיד.

גלעד קריב: אני חייב לומר שאני לפחות לא שמעתי מצד משרד האוצר ומשרד הבריאות כוונה ברורה לבטל את התו הירוק לעובדים במסגרת ההקלות שנשקלות עכשיו.

גלעד קריב: זאת אומרת, מקלים על מקומות בילוי, ולא מקלים על מקומות עבודה מסוימים בגלל הייחוד שלהם.

גלעד קריב: במצב כזה אני מצפה לשמוע שינוי בעמדות של משרד האוצר ושל הממשלה גם בעניין ה-PCR וגם בעניין מימון הבדיקות.

גלעד קריב: דרך אגב, צריך לומר שהלחץ על הבדיקות ירד.

גלעד קריב: פעם ה-PCR, לא רק שהיה קצת יותר יקר, גם היה נדיר.

גלעד קריב: אנחנו לא נמצאים בעיצומו של גל תחלואה ושל 11,000 מאומתים ביום, אנחנו במציאות אחרת.

גלעד קריב: אני אוסיף עוד נקודה אחת.

גלעד קריב: על פי מידע שאנחנו מתחילים לקבל, איכות הפריסה של מערך האנטיגן הולכת ויורדת בעקבות דעיכת הגל, זאת אומרת: הזמינות מבחינת שעות, מבחינת מקומות, מבחינת מידע שזורם לציבור, איפה ניתן לבצע בדיקות אנטיגן, ישנה כנראה איזושהי ירידה ברמה.

גלעד קריב: אנחנו לא נקדיש לזה זמן, כי גם הגורמים הרלוונטיים ממשרד הבריאות לא כאן, אולי נצטרך לקיים דיון כשנתקין את תקנות התו הירוק האחרות, נצטרך לקבל מכם עדכון איפה נמצא מערך בדיקות האנטיגן היום.

גלעד קריב: אבל אני מבקש לקבל מכם התייחסות לשני הדברים טרם נקריא.

נתנאל אשרי: לגבי עלות הבדיקות, כיום ועם כינון התקנות בפעם הקודמת, פתחנו אפשרות לבדיקות אנטיגן בעלות מוזלת במד"א באמצעות כרטיסייה בעלות של 34 שקלים לבדיקה.

גלעד קריב: לא, זה כבר קרה לפני – בסדר.

נתנאל אשרי: בתור נציג משרד האוצר, העיסוק שלנו הוא לא בהיבטים החוקתיים.

נתנאל אשרי: צר לי שלא נמצאים פה נציגי משרד המשפטים.

נתנאל אשרי: אנחנו מקדמים את מדיניות הממשלה, שגם התקבלה בהחלטת ממשלה, שבה מדובר על נושא תו ירוק לעובדים, וכמובן תתעסק בבריאות, רווחה ובמקומות שבהם יש קבלת קהל.

נתנאל אשרי: כמו שאתם יודעים היטב, עמדת היועץ המשפטי לממשלה שקיבלנו בכל העניינים החוקתיים, הייתה שזה מידתי לאור ההתחסנות.

נתנאל אשרי: בכל מה שנוגע לפריסה של מערך האנטיגן, חבל שנציגי משרד הבריאות לא פה, ההתייחסות צריכה להגיע מהם.

אסף פרידמן: כולם פה.

נתנאל אשרי: אוקי, הם יוכלו להתייחס.

גלעד קריב: מבחינתי, התשובה היא מטרידה.

גלעד קריב: אני אומר עוד פעם, אני אציע לחבריי לאשר את זה הפעם בגלל הווריאנט.

גלעד קריב: אני חושב שהמחשבה שעובד – שיש לו זכות לא להתחסן, זאת התפיסה במדינת ישראל, עד כמה שאני לא אוהב את זה, אנחנו לא אוהבים את זה – צריך לשלם 250 שקלים על בדיקות כדי לממש את זכותו לעבודה, לא נראית לי הגיונית, פשוט לא נראית לי דרישה הגיונית לאורך זמן.

גלעד קריב: אני מאותת לכם את עמדתי, יש פה חברי כנסת אחרים.

גלעד קריב: אני אישית כחבר בוועדה הזאת, אתקשה להמשיך לאורך זמן לתמוך במצב שבו הבדיקות הללו הן על חשבון העובד.

גלעד קריב: אני מודיע לכם את זה מראש, חבריי.

גלעד קריב: אני גם מתכוון לדבר על זה עם הממשלה.

גלעד קריב: גם לא קיבלתי תשובה לגבי ה-PCR והנכונות שלכם לאפשר, אפילו בעידן של תשלום, למגן עובדים במגן אבות.

גלעד קריב: אתם מאפשרים PCR ולא לרוץ פעם, פעמיים בשבוע, אלא רק פעם אחת - - -

ענבר בזק: וגם החינוך, לא?

ענבר בזק: גם המורים.

גלעד קריב: כן, מורים וכו'.

גלעד קריב: יש פה שאלה, למה עובדים בדיור מוגן ומורים זה בסדר PCR בדיקה אחת בשבוע, ועובד במוסד רווחה לאנשים עם מוגבלות, הוא צריך פעמיים בדיקה.

גלעד קריב: אני לא נכנס לסוגיית העלות, כי יכול להיות שה-PCR אפילו עולה יותר משתי הבדיקות גם יחד.

ענבר בזק: אני שאלתי את השאלה הזאת בזמנו, והם אמרו שזה עומס על המעבדות.

גלעד קריב: אני מפריד רגע את עניין הווריאנט, בסדר?

גלעד קריב: לכן אני אומר שאני בעד לאשר כרגע לשבועיים, נראה מה קורה עם הווריאנט.

גלעד קריב: אבל ברמה העקרונית, אנחנו במספרים אחרים לגמרי של בדיקות, של תחלואה.

גלעד קריב: אם חס וחלילה יהיה גל תחלואה חמישי, נוסף, יעלה ה"פיק", יהיה צורך לייחד את בדיקות ה-PCR לנושאי תסמינים, זאת סיטואציה אחרת.

גלעד קריב: כרגע לדעתי, כשניכנס לנתונים, זה לא יהיה הפעם, אנחנו נגלה שיש היום במדינת ישראל יותר תחנות PCR מתחנות אנטיגן, כי בכל קופת חולים אתה עושה PCR, בעוד שאנחנו מתחילים לקבל מידע מהציבור על סגירת תחנות אנטיגן.

ענבר בזק: אבל אז זאת לא התחנה, אלא המעבדה – שם הפקק.

גלעד קריב: - - - ב-PCR, אלא אם אילנה תאיר את עינינו, אבל אלה לא הנתונים שקיבלנו בתדרוכים ממשלתיים על היערכות לגל נוסף, אם הווריאנט יתפוס תאוצה.

זאב בנימין בגין: לאור ההערות החוזרות של היושב-ראש בעבר, האם אתם נערכים במשרד האוצר להערכה תקציבית של המשמעות של ההצעה הזאת או הצעה דומה?

זאב בנימין בגין: על מה מדובר?

זאב בנימין בגין: סדר גודל?

נתנאל אשרי: כן, אנחנו מבינים את סדרי הגודל.

נתנאל אשרי: מדובר בעשרות מיליוני שקלים בחודש.

נתנאל אשרי: ההערכות נעות בסביבות ה-350,000 עובדים.

גלעד קריב: 350,000 עובדים שמשתמשים כל שבוע בשתי הבדיקות האלה?

נתנאל אשרי: פוטנציאלית.

גלעד קריב: בעסקים שאתם מדברים עליהם?

נתנאל אשרי: נכון.

גלעד קריב: אני רוצה בכתב את הפירוט של הניתוח הזה, עם הבאת התקנות.

גלעד קריב: אני רוצה לראות איך הגעתם לנתון הזה.

נתנאל אשרי: בסדר גמור.

גלעד קריב: אם מקובל עליכם, חבריי, שבעת הזו אין לנו אלא להאריך – חברת הכנסת בזק, מקובל?

גלעד קריב: בואו נקריא, כי המליאה מתחילה.

נתנאל אשרי: אנחנו מדברים על התחסנות בחיסון שלישי, שנעה - - -

גלעד קריב: לא, אנחנו מדברים על הגדרת המחלים של משרד הבריאות; אם האדם מתחסן את שני החיסונים בחצי שנה האחרונה, הוא בהגדרת המחלים.

גלעד קריב: יש גם נתונים בפועל, לא יודע, בוא נבדוק.

גלעד קריב: אתם יכולים לעשות סקר, מדגם.

גלעד קריב: אנחנו שומעים שבכל מערכת החינוך מדובר על מאות בודדות של מורים שהם לא מחוסנים ועושים את הבדיקות, מתוך 40,000 מורים – תבדקו.

ענבר בזק: אפשר גם פתרון ביניים, שבמקום שזה יעלה 250, זה יעלה סכום יותר סמלי, אבל זה לא שחור-לבן.

גלעד קריב: יכולים להיות הרבה מאוד צעדים.

גלעד קריב: הרעיון שאתה מממש את זכותך לא להתחסן, לצערנו, אבל זו זכותך, אז תשלם 250 שקל מכיסך, יש גבול.

קריאה: בכל מקום זה משהו אחר: יש PCR ל-72 שעות, בכנסת זה לשבעה ימים – בכל מקום זה משהו אחר.

ענבר בזק: זאת גם בעיה.

גלעד קריב: כן, נכון.

גלעד קריב: בואו נקרא.

גלעד קריב: אילנה, גם פה דעתכם צריכה להישמע, אז תביאו גם את המספרים לערכתם, בכמה מדובר.

גלעד קריב: הרי אפשר לדעת בבתי החולים במדינת ישראל, הצענו לכם את זה לפני שבועיים.

אילנה גנץ: במערכת הבריאות יש לנו, בגדול, נתונים.

אילנה גנץ: גם עכשיו מתקיים סקר של נציבות שירות המדינה.

גלעד קריב: אפשר לדעת כמה?

גלעד קריב: הערכה.

אילנה גנץ: בכל בית חולים מדובר על מאות בודדות, ואלה בתי החולים הגדולים.

אילנה גנץ: בבתי החולים הקטנים המספרים יותר קטנים.

אילנה גנץ: שוב, חובת תו ירוק דרך אגב חלה על כל עובד בריאות, גם במוסדות גריאטריים, פסיכיאטריים, קופות חולים, ולכן שם מספר המועסקים הוא הרבה יותר גדול.

אילנה גנץ: בסך הכול אני מעריכה שמדובר על אלפי עובדים, שלא עומדים בקריטריונים של מחוסנים.

גלעד קריב: בסדר גמור, אני מבקש לראות את הנתונים.

אילנה גנץ: יש עכשיו סקר של נציבות שירות המדינה, האם יש לי תו ירוק.

אילנה גנץ: מבקשים מכל העובדים לדווח סטטוס.

גלעד קריב: בסדר.

גלעד קריב: בואו נקרא.

אלעזר שטרן: תקנות סמכויות מיוחדות להתמודדות עם נגיף הקורונה תחדש (הוראת שעת) (תו ירוק לעובדים) (תיקון מס, 4), התשפ׳׳ב-2021

אלעזר שטרן: תיקון תקנה 7 1.

אלעזר שטרן: בתקנות סמכויות מיוחדות להתמודדות עם נגיף הקורונה החדש (הוראת

אלעזר שטרן: תחילה 2.

אלעזר שטרן: תחילתן של תקנות אלה ביום כ״ז בכסלו התשפ״ב (1 בדצמבר 2021).

גלעד קריב: מי בעד?

גלעד קריב: אושרו.

גלעד קריב: אושר פה אחד.

גלעד קריב: תודה.

גלעד קריב: אנחנו עוברים להכרזה לעניין הפיקוח האלקטרוני.

גלעד קריב: יעל אבידן מלשכת השר, איפה אנחנו עומדים?

יעל אבידן: נמצאת אתנו בזום מרב שץ, שתענה על כל השאלות שעלו בדיון הקודם.

מירב שץ: אנחנו הסדרנו את כל התהליך, כך שכל גוף יודע את האחריות שלו: משרד הבט"פ כמתכלל את כל התהליך בפן של האכיפה.

מירב שץ: מבחינת הפרקטיקה, נציגי פקע"ר יקלטו את המבודדים, יחלקו להם את הטפסים, תוך מתן הדרכה שאנחנו, נציגי המנהלת יעשו להם הדרכה, כדי שהם יבינו מה הם צריכים להדריך את אותו אזרח.

מירב שץ: בתהליך השחרור יהיה נציג של משרד הבריאות, שהוא זמין 24/7 לתת כל מענה לכל שאלה שתעלה שם.

מירב שץ: גם אם יהיו קשיים בפן האכיפתי, יש לנו את מנהלת האכיפה ואת המשטרה המקומית באותו מקום, בהנחה שאזרח רוצה ללכת מבלי לחתום או כל אירוע שכזה.

מירב שץ: כל הגופים, כל אחד יודע בדיוק את התהליך שנדרש ממנו.

מירב שץ: הצלחנו לתרגם את הטפסים בזמן הזה לאנגלית, לערבית ולעברית בשלב הזה, כך שנראה לי שמבחינת התהליך כולם מסונכרנים.

מירב שץ: נותר כמובן לסגור את הפינות של ההדרכות, של נציגי פקע"ר מולנו, אבל בסך הכול - - -

גלעד קריב: האם פיקוד העורף אתנו?

גלעד קריב: פיקוד העורף לקח על עצמו להיות בסופו של דבר הגורם למול המבודד/ המבודדת במלונית, כולל לוודא שיש לו מקום בידוד נפרד, אחרת מה עשינו עם הפצת הווריאנט?

קריאה: אני חושב שמשרד הבריאות עושה את זה.

גלעד קריב: לא, משרד הבריאות לא עושה את זה.

מירב שץ: בטופס שניסחנו עם כל הגורמים, עם משרד הבריאות, הכנסנו את ההסברה הזאת.

מירב שץ: הנציג של פיקוד העורף יקבל הדרכה להבהיר את כל הנושאים האלה, שלאדם יש מקום בידוד.

מירב שץ: הנושא הזה הוסדר מול פיקוד העורף, מול משרד הבריאות, גם אילנה יושבת שם.

מירב שץ: כל מה שאמרתי כרגע, מקובל על כולם, אז כל אחד יודע את תחום האחריות שלו.

מירב שץ: כל ההסברה מובנית בטופס.

מירב שץ: נציג פיקוד העורף יקבל את כל ההסברה, מה הוא צריך להסביר ובאיזה סעיפים הוא צריך להתמקד.

מירב שץ: אני יכולה לומר בוודאות, שאחד הסעיפים שם שלאדם יש יכולת להודיע שיש לו מקום בידוד נפרד עם כל התנאים.

גלעד קריב: נמצא אתנו נציג פיקוד העורף?

רלי מרגלית: אני לוקח על עצמי את החיבור הזה.

רלי מרגלית: בסופו של דבר, האחריות הכוללת היא של המשרד לביטחון פנים, אבל האחריות שלנו, אם תהיה, בתוך המלון.

רלי מרגלית: אנחנו נתדרך את האדם שנכנס.

רלי מרגלית: בכל מקרה, ברגע שיש לו איזושהי התנגדות, שאלות, גם מקצועיות וגם השגות כאלה ואחרות, הכתובת תהיה משרד הבריאות, שיהיה לו נציג 24/7.

רלי מרגלית: משרד הבריאות ואני חילקנו את זה בין המלונות השונים, איך ולמה אנחנו מתואמים על זה לחלוטין.

רלי מרגלית: בכל מקרה, אני גם דואג לזה שאותו אדם יהיה שם נפרד מחולים אחרים בתוך המלון, חשודים שנדבקו בווריאנט.

רלי מרגלית: אני לא רואה כרגע בעיה לאשר את זה, ככל שזה תלוי בי.

גלעד קריב: בסדר גמור.

זאב בנימין בגין: גם אתמול הם לא ראו, אבל בסדר.

גלעד קריב: נכון, אני כבר מפחד עוד קצת לחפור.

גור בליי: אילנה, מבחינת משרד הבריאות, איך את רואה פה את המענה בהיבט של הפירוט לגבי מקום הבידוד, תנאיו וכל הסיפור הזה?

גור בליי: הרי הנציג שלכם יהיה בטלפון לשאלות, אבל פה זה משהו אחר, זה משהו יזום לוודא שאכן הבידוד הוא בידוד אפקטיבי.

אילנה גנץ: נכון, בטופס הכנסנו את כל הפרטים והגדרה מה זה מקום בידוד נאות, שמאפשר לאדם להשלים את תקופת הבידוד הנוספת בו ולהשתחרר מבידוד במלוניות.

אילנה גנץ: זה גם מה שיוסבר לנציג בכל המלונות שיופעלו.

אילנה גנץ: נציגי פקע"ר יקבלו מאתנו תדרוך, על מה צריך לשים דגש בהסברה ובהדרכה של האדם ברגע ההחתמה שלו.

זאב בנימין בגין: יש סידור במלון לעובדים שלכם, בין קבוצה לקבוצה, בייחוד אלה שבלילה?

זאב בנימין בגין: הם מסודרים?

אילנה גנץ: כן, ברור.

אילנה גנץ: לצערי, אנחנו מאוד מנוסים.

אילנה גנץ: אפשר לשאול את רלי, והוא בטח יידע לפרט יותר.

אילנה גנץ: אנחנו מאוד מנוסים, לצערנו, בהפעלת מלוניות בידוד לאורך כל התקופה הזאת.

זאב בנימין בגין: אבל העובדים, הנציגים שלכם, במובן הזה מסודרים?

אילנה גנץ: כן, בוודאי.

גלעד קריב: אנחנו תיכף נקרא ונאשר.

גלעד קריב: אין דרך לעניין הזה להגדיר גם את נציגי פקע"ר כנציגים מוסמכים מכוח ההסמכה?

גור בליי: לא, כי נציג מוסמך זה או קצין ביקורת גבולות, או עובד רשות אוכלוסין וההגירה שראש הרשות הסמיך לכך, או עובד מדינה שמנכ"ל משרד הבריאות או מנכ"ל משרד הפנים הסמיך לכך.

אילנה גנץ: המעורבות שלהם נדרשת רק במצב שאדם איננו מסכים להישאר במלונית מסיבה כזאת או אחרת.

גלעד קריב: לצערי, החוק הזה סובל פרשנות מרחיבה בהרבה תחומים.

גלעד קריב: אנחנו רק גמרנו פה את הדיון, לא זכית להיות בו, סביב הכניסה לישראל.

זאב בנימין בגין: להסמיך את פיקוד העורף, מה הבעיה?

גלעד קריב: כי הם לא עובד מדינה.

אילנה גנץ: עוה"ד טל פוקס נמצאת אתנו בזום, היא יכולה לפרט קצת לגבי נקודת המבט המשפטית.

גלעד קריב: הרי מה הסוגיה?

גלעד קריב: החוק מבקש שחב בידוד במלונית יפרט בפני הנציג המוסמך מה התנאים.

גלעד קריב: אנחנו אומרים שהפירוט הוא בכתב, אבל בוא נאמר את האמת, גם כשזה בכתב, יש פה פרשנות מאוד מרחיבה לסיטואציה.

גלעד קריב: יכול להיות שצריך לחשוב עליה כדרך אגב בהקשר תיקון החוק.

גלעד קריב: במובן הזה, זה בדיוק מסוג הדברים שאתה שואל את עצמך, האם זאת הרזולוציה שצריך להגיע אליה בחקיקה ראשית או בתקנות, שאתה לא צריך שלוש קריאות כדי להחליט שהנציג המוסמך יכול להיות גם איש פיקוד העורף לעניין המלוניות.

זאב בנימין בגין: אבל הוא עובד מדינה לכל דבר.

גלעד קריב: עוה"ד פוקס מהייעוץ המשפטי, האם פה זה צריך להיות מטעם המדינה?

גלעד קריב: ההגדרה של עובד מדינה בחוק לא כוללת את קציני צה"ל?

גלעד קריב: אני מניח שלא.

טל פוקס: לצערי, על השאלה הזאת אני לא יודעת לענות בצורה ברורה.

טל פוקס: אני רואה שעמית רוצה להתייחס.

טל פוקס: אני כן רוצה להגיד איפה נדרש נציג מוסמך ואיפה לא.

טל פוקס: ההסכמה לפיקוח טכנולוגי לא דורשת נציג מוסמך כדי לאסוף אותה.

טל פוקס: היא אפילו לא חייבת להתקיים באופן אישי.

טל פוקס: כאן, במקרה הזה, תתקיים באופן אישי על ידי פקע"ר, אבל נוסח החוק לא מחייב את זה.

טל פוקס: במה הוא מחייב נציג מוסמך?

טל פוקס: כדי להורות, במקרה שאין הסכמה לפיקוח הטכנולוגי, להישאר במלונית.

טל פוקס: כאן חייבים נציג מוסמך, ולכן רק בנקודה הזאת אנחנו חושבים שנדרשת גם מעורבות – עובד מדינה, אבל אני מבינה שהוחלט בשלב זה משרד הבריאות.

גור בליי: טל, זה לא מדויק מבחינת החוק.

גור בליי: שוב, יכול להיות שאתם עושים את זה בדרך של פירוט בכתב, אבל הוא צריך לעמוד בתנאים המפורטים בסעיף 22יט(א1), זה לפי ההכרזה שלכם, והתנאי הראשון של (א1) זה פירט בפני הנציג המוסמך את מקום הבידוד העומד לרשותו; אחרי זה הראה לנציג המוסמך כי קיים את חובת הדיווח, לפי סעיף 20 לפקודת בריאות העם, חתם לפני הנציג המוסמך על התחייבות להגיע למקום הבידוד שלא בתחבורה ציבורית.

גור בליי: הדברים האלה, כך זה כתוב בחוק.

גור בליי: אני מבין שאתם עושים את הדברים האלה בכתב, אבל זה כן לפי החוק אל מול הנציג המוסמך.

טל פוקס: מה שאתה מספר עכשיו זאת אולי בעיה כללית עוד בכניסה לישראל; זה לא משהו ייחודי לנקודה הזאת.

טל פוקס: גם בכניסה לישראל, אתה אמור לפרט את אמצעי הבידוד.

טל פוקס: בכל מקרה תמיד 22ב אומר שאדם צריך בידוד במלונית, אלא אם הוא מצהיר את מה שאמרת עכשיו.

טל פוקס: זאת בעיה כללית, אני לא בטוחה שאנחנו חייבים להיכנס אליה כאן בנקודה הזאת.

טל פוקס: באופן כללי בישראל, אדם יכול ללכת לבידוד בביתו, רק אם יש לו מקום בידוד ראוי, כמו שקראת את הסעיף.

טל פוקס: זה חל תמיד גם בלי הכרזה.

גלעד קריב: מכיוון שהנושא של הפירוט בפני הנציג המוסמך, אפשר בפרשנות מאוד מרחיבה לראות את ההתייחסות בכתב, אנחנו באמת נמצאים ברגע שקצת מחייב פרשנות מרחיבה להשגת התכלית של ההתמודדות עם הווריאנט החדש.

גלעד קריב: בהינתן מה שנאמר לגבי פיקוד העורף, אדוני היועץ המשפטי, אני מציע שנקרא את ההכרזה.

גלעד קריב: אני כן אבקש בדיקה – אני מציע שהייעוץ המשפטי של משרד הבריאות ייקח על עצמו לבדוק, האם קציני פיקוד העורף יכולים להיכנס בהגדרה של נציגים מוסמכים – לא?

גלעד קריב: גם לדעתי לא, הם לא עובדי מדינה.

גור בליי: מה שאפשר אולי לעשות זה שהדברים יועברו ויהיה פיקוח על הדברים האלה בידי מי שנמצא מהצד השני של קו הטלפון, זאת אומרת: הוא יפקח על הדבר הזה, הוא יקבל לידיו את הדברים האלה, אבל השאלה איך אתם עושים את זה כעניין פרקטי.

אילנה גנץ: כמו שפיקוד העורף משמש היום כזרוע ביצועית שלנו גם לחקירות, גם לדיגומים, יש המון המון פונקציות שהופקדו בידיו מטעמנו בכובע של גוף ביצוע שלנו.

זאב בנימין בגין: למרות שהוא לא עובד מדינה.

זאב בנימין בגין: ..

אילנה גנץ: למרות שהוא לא עובד מדינה.

זאב בנימין בגין: הוא מקבל פקודות, לא הנחיות, ולא הוראות ולא בקשות.

זאב בנימין בגין: זה איש שמקבל פקודות, ממי הוא מקבל?

זאב בנימין בגין: מן המדינה, מנציג מוסמך של המדינה.

זאב בנימין בגין: נראה לי קצת מוזר, השאלה אם הוא כפוף לנציב שירות המדינה או לראש המטה הכללי, נראית לי שאלה אחרת לעניין המסוים הזה.

גלעד קריב: החוק לא בנוי בסדר הפעולות הנכון.

גלעד קריב: הוא נשען על הרעיון שאדם מגיע לנתב"ג, ובנתב"ג אומרים לו: או שתיקח צמיד אלקטרוני או שאתה הולך למלונית, ולכן פשיטא שהוא פוגש שם נציג מוסמך ולכן הסמיכו את פקידי רשות האוכלוסין.

גור בליי: במקור הכול נעשה באמת בנתב"ג.

גלעד קריב: אנחנו לא מבקרים את קדמוננו.

גלעד קריב: החוק לא מנוסח באופן ורסטילי, החוק מנוסח בצורה יותר מדי דווקנית, כמו שראינו עם העניין של הצימוד האלקטרוני.

גור בליי: אגב, גם ההגדרה – הגדרה מפורטת של נציג מוסמך היא בכלל במלוניות.

גלעד קריב: אנחנו חייבים לסיים.

גור בליי: הכרזת סמכויות מיוחדות להתמודדות עם נגיף הקורונה החדש (הוראת שעת) (בידוד בפיקוח טכנולוגי) (תיקון מס׳ 5), התשפ״ב-2021

גור בליי: 1.

גור בליי: בתקופה שעד יום ט״ו בטבת התשפ״ב (19 בדצמבר 2021), יראו כאילו בהכרזת סמכויות מיוחדות להתמודדות עם נגיף הקורונה החדש (הוראת שעה) (בידוד בפיקוח טכנולוגי), התשפ״א-2021, אחרי סעיף 1 נאמר:

גלעד קריב: מי בעד?

גלעד קריב: אושרה.

גלעד קריב: ההכרזה אושרה.

גלעד קריב: תודה חברים, חג שמח וצהרים טובים.